open-index/open-wikipedia-markdown huggingface dataset:
Էլիզաբեթ Ադլեր

**Էլիզաբեթ Ադլեր** , բրիտանացի գրող, որը գրել է ավելի քան 20 վեպ։ Նա գրում է սիրավեպեր, սասպենս և պատմական գեղարվեստական վեպեր։ Նաև հրատարակել է աշխատանքներ *Արիանա Սքոթ* անվամբ։ Նրա աշխատանքները թարգմանվել են 22 լեզվով։

## Անձնական կյանք
Ադլերը ծնվել է 1950 թվականին Հյուսիսային Անգլիայում՝ Յորքշիրում։ Նա ապրել է Անգլիայում, Կանադայում, Իռլանդիայում և Իսպանիայում։ Նրա ամուսինը՝ Ռիչարդը, եղել է ամերիկացի։ Նրանք ծանոթացել են, երբ Ադլերն աշխատում էր Լոնդոնում՝ տաղանդների գործակալությունում։ Ամուսանական տարիների ընթացքում նրանք ունեցել են մեկ դուստր։

## Ստեղծագործական կյանք
*Անձնական ցանկությունները՝* Ադլերի առաջին վեպը, լույս է տեսել 1985 թվականին Մեծ Բրիտանիայում։  Միևնույն ժամանակ այն հրատարակվել է նաև Միացյալ Նհանգներում՝ *Լեոնի* վերնագրով։ Նրա աշխատանքները հայտնվել են Reader's Digest-ի մի քանի ընտրյալ հրատարակությունններում՝ *Վաղ թե ուշ* (Հատոր 238 - #4 1998 թվականին), *Նավարկություն Կապրիում* (Հատոր 288 - #6  2006 թվականին) and *Կհանդիպենք Վենետիկում* (Հատոր 295 - #1 2008 թվականին)։

## Մատենագրություն
### Մակ Ռեյլիի շարք.

* *One of those Malibu Nights* (Mac Reilly # 1) (2009)
* *There's Something About St. Tropez* (Mac Reilly # 2) (2010)
* *It All Began in Monte Carlo* (Mac Reilly # 3) (2011)
* *From Barcelona, With Love* (Mac Reilly # 4) (2012)

### Առանձին գրքեր․
* *Private Desires* (1985)
* *Indiscretions* (1985)
* *Peach* (1986)
* *Fleeting Images* (1987)
* *The Rich Shall Inherit* (1989)
* *All or Nothing* (1989)
* *The Property of a Lady* (1990)
* *Fortune Is a Woman* (1992)
* *Present of the Past* (1993)
* *Legacy of Secrets* (1993)
* *The Secret of the Villa Mimosa* (1994)
* *The Heiresses* (1995)
* *Now or Never* (1996)
* *No Regrets* (1997)
* *Sooner or Later* (1997)
* *In a Heartbeat* (2000)
* *The Last Time I Saw Paris* (2001)
* *Summer in Tuscany* (2002)
* *The Hotel Riviera* (2003)
* *Invitation to Provence* (2004)
* *The House in Amalfi* (2005)
* *Sailing to Capri* (2006)
* *Meet Me in Venice* (2007)
* *A Place in the Country* (2012)
* *Please Don't Tell* (2013)
* *Last to Know* (2014)
* *One Way or Another* (2015)
* *The Charmers* (2016)
* *Better Than Revenge* (2019)

## Ծանոթագրություններ

Կատեգորիա:Բրիտանացի գրողներ
Կատեգորիա:Բրիտանացի կին գրողներ
Էլիզաբեթ Մեյեր

**Էլիզաբեթ Մեյեր** (, ), նորվեգացի լրագրող և լուսանկարիչ, առավել հայտնի Իրանում և Հնդկաստանում 1920-1930-ականներին կատարած իր ֆոտոլրագրողական աշխատանքներով, այդ թվում՝ Մահաթմա Գանդիի վաղ լուսանկարները:

## Կենսագրություն
Էլիզաբեթ Մեյերը ծնվել է Նորվեգիայի Տյոնսբերգ քաղաքում՝ հարուստ ընտանիքում։ Հայրը նրան նվիրել է ծալովի «Կոդակ» լուսանկարչական ապարատ ճանապարհորդությունների համար, ինչը, հնարավոր է, հետագայում ազդել է նրա մասնագիտական ընտրության վրա։ 1932 թվականին նա միացել է Օսլոյի կինոակումբին, իսկ 1937 թվականին մեկնել է Բեռլին, որտեղ սովորել է լուսանկարչություն Ռեյմանի դպրոցում, որտեղ նրա ուսուցիչների թվում են եղել Վալտեր Պետերհանսը և Օտտո Կրոյը։

Մեյերը Բուդապեշտում պրակտիկա է անցել հունգարացի լուսանկարիչ Յոժեֆ Պեչիի մոտ, ապա վերադարձել է Նորվեգիա, որտեղ անցկացրել է Երկրորդ համաշխարհային պատերազմի տարիները։ Նա համագործակցել է «National Geographic Magazine», «Aftenposten» և այլ հրատարակությունների հետ։

Մեյերը Իրանում ճանապարհորդել է ինքնուրույն և, հավանաբար, եղել է առաջին արևմտյան կինը, որը նման կերպ է շրջել երկրում։ Այդ ժամանակ Իրանում գործել է լուսանկարելու ամբողջական արգելք, և նրան մի քանի անգամ ձերբակալել են, սակայն ազատել նախազգուշացմամբ։ 

Թուրքիայում Մեյերը այցելել է Մուստաֆա Քեմալ Աթաթուրքին նրա անձնական բնակարանում, այդ թվում՝ վարդագույն մետաքսով պատված ննջասենյակում։ Իրաքում նա զրուցել է Ֆեյսալ I թագավորի հետ նրա Բաղդադի մոտ նրա պալատում։

Հնդկաստանում երիտասարդ Ինդիրա Գանդին օգնել է Մեյերին հանդիպել բանտում գտնվող Մահաթմա Գանդիին։ Այդ հանդիպումը նա նկարագրել է այսպես․ «Ցանկացած այլ մարդ ծիծաղելի կերևար այդ հագուստով, բայց Գանդիի դեպքում նման քննադատությունը լռում է։ Ես երբեք առանձնապես հիացմունք չեմ զգացել Գանդիի նկատմամբ, բայց այժմ ամբողջությամբ հմայված եմ նրանով։ Նա ամենազգայուն մարդկանցից մեկն է, որոնց երբևէ հանդիպել եմ, իսկապես մեծ մարդ է»։

Մեյերը նաև այցելել է Սիրիա, Մեքսիկա և Ալյասկա։

Էլիզաբեթ Մեյերը մահացել է 1968 թվականի հունիսի 10-ին Օսլոյում։

## Պատկերասրահ

Պատկեր:06 For å drive onde ånder på flukt oppfører folk i Sikkim og Tibet noen merkelige danser med fargerike masker..jpg|Սիկկիմ, Տիբեթ, 1932 (Պրեուսի թանգարանի հավաքածուից)
Պատկեր:Mattis Johansen Pentha har i ca. 60 år loset posten fram over Finnmarksvidda i kamp mot storm og varg..jpg|Մատիս Յոհանսենի փոստային ուղեցույց, Պենտա, Նորվեգիա (Պրեուսի թանգարանի հավաքածուից)
Portrett av fotografen Elisabeth Meyer (8765732484).jpg|Էլիզաբեթ Մեյերի դիմանկարը


## Ծանոթագրություններ

## Արտաքին հղումներ
* Страница Элизабет Мейер на сайте фотомузея «Preus Museum»
* Preus Museum Flickr

Կատեգորիա:20-րդ դարի լրագրողներ
Կատեգորիա:20-րդ դարի նկարչուհիներ
Կատեգորիա:Կին լուսանկարիչներ
Կատեգորիա:Նորվեգացի լուսանկարիչներ
Կատեգորիա:Նորվեգացի լրագրողներ
Կատեգորիա:Նորվեգացի կին լուսանկարիչներ
Կատեգորիա:Նորվեգացիներ
Կատեգորիա:Ֆոտոլրագրողներ
Վազող ալիքի անտենա

**Վազող ալիքի անտենա**, ուղղորդված անտենա, որի երկրաչափական առանցքի երկայնքով տարածվում է էլեկտրամագնիսական տատանումների վազող ալիքը։ Վազող ալիքի անտենաները բաղկացած են լինում կամ միմյանցից որոշակի հեռավորությամբ հաջորդականորեն դասավորված ընդհատ ալեկազմիչներից (ճառագայթիչներից), կամ էլ ձգված հոծ ճառագայթիչից, որը կարելի է դիտել որպես մեկը մյուսին կպած ընդհատ ճառագայթիչների համախումբ։

Առաջին տեսակին են պատկանում «ալիքային ուղի» տիպի անտենաները, պարուրաձև անտենաները ևն, երկրորդ տեսակին՝ դիէլեկտրական, մակերևութային ալիքի (Բևերեջի) անտենաները ևն։

Վազող ալիքի անտենաները կարող են կազմվել նաև երկրորդ տեսակին պատկանող մի քանի տարրերից (շեղանկյուն անտենաներ)։ Վազող ալիքի անտենաները լայնաշերտ են․ ճառագայթման կողմնային թերթիկների մակարդակը և օ.գ.գ–ն ցածր են, ուստի կիրառվում են հիմնականում ընդունման համար։

Կատեգորիա:Անտենաներ
Սյուզաննա Ջոնս

**Սյուզաննա Ջոնս** (), բրիտանացի գրող։ Նրա դեբյուտային վեպը՝ «Երկրաշարժի թռչունը», արժանացել է Ջոն Լյուելին Ռիսի մրցանակի, Բեթի Թրասկի մրցանակի և քրեական գրողների ասոցիացիայի Ջոն Քրիզի Դագերի մրցանակի:

## Կենսագրություն
Հալում ծնված Ջոնսը մանկությունն անցկացրել է Իսթ Ռայդինգ օֆ Յորքշիրի Հորնսիում: Նրա հայրը համալսարանի պրոֆեսոր էր, իսկ մայրը՝ ուսուցչուհի, ապա՝ դպրոցի տեսուչ: Նա դրամա է սովորել Լոնդոնի Ռոյալ Հոլոուեյ համալսարանում, որտեղ Նոհ թատրոնի ուսումնասիրության միջոցով հետաքրքրվել է ճապոնական մշակույթով։ Ավարտելուց հետո՝ 1988 թվականին նա մեկնեց Ճապոնիա, որտեղ JET ծրագրով անգլերեն դասավանդեց Նագոյայում, Երկու տարի անցկացրել է Թուրքիայում, ապա 1994 թվականին վերադարձել է Ճապոնիա, որտեղ ապրել և աշխատել է Չիբայում: Ավելի ուշ տեղափոխվել է Տոկիո, որտեղ աշխատել է որպես ռադիոսցենարների խմբագիր, և NHK ռադիոյի հաղորդավար: Տոկիոյում գտնվելու ընթացքում նա սկսեց գրել իր առաջին վեպը, որի գործողությունները տեղի էին ունենում քաղաքում: 1996 թվականին նա ստացել է վիպերգության մագիստրոսի կոչում Մանչեստրի համալսարանում և 2003-2005 թվականներին դասավանդել է գեղարվեստական ​​գրականություն Էքսետերի համալսարանում: Նա այժմ ապրում է Բրայթոնի մոտակայքում և ստեղծագործական գրության դասախոսություններ է կարդում Ռոյալ Հոլոուեյում:

## Գրականության ցանկ
* Երկրաշարժի թռչունը (2001)
* Ջրաշուշան(2003)
* Անհետ կորած մարդու սիրո ուղեցույցը (2007)
* Երբ գիշերները ցուրտ էին(2012)

## Ծանոթագրություններ

## Արտաքին հղումներ
* 
* An interview with author Susanna Jones | Pencils and What-not
* Susanna Jones speaks to Matt Thorne (YouTube)
* On the Edge: Susanna Jones’ novel ''When Nights Were Cold'' follows heroine Grace from Dulwich to disaster on a mountain. She tells author Sarah Hall about it

 
Կատեգորիա:1967 ծնունդներ
Կատեգորիա:Բրիտանացի կին գրողներ
Կատեգորիա:Մանչեսթերի համալսարանի շրջանավարտներ
Ֆրենսիս Էլիզաբեթ Թրիփ

**Ֆրենսիս Էլիզաբեթ Թրիփ** (), բրիտանացի բրիոլոգ, բուսաբանական նկարազարդող, բարերար և գրող էր։ Նա առավել հայտնի է իր Բրիտանական մամուռները, նրանց բնակության վայրերը, առանձնահատկությունները, կառուցվածքները և կիրառությունները հատորային աշխատությամբ, որն առաջին անգամ հրատարակվել է 1868 թվականին և ունեցել է երեք հրատարակություն։

## Կենսագրություն
Ֆրենսիս Էլիզաբեթ Թրիփը ծնվել է 1832 թվականի օգոստոսի 1-ին և մկրտվել է Դևոնի Էքսետեր քաղաքի Սուրբ Սիդվելսում։ Նրա հայրը քահանա Ռոբերտ Հենրի Թրիփն էր, իսկ մայրը՝ Էլիզաբեթ Աննը։ Նրա ծնողները զարմիկներ էին։ Նրա հայրը Ալտարնունի քահանան էր Քորնուոլում Բոդմին Մուրի մոտ։ Ֆրենսիսն ուներ յոթ կրտսեր քույր և եղբայր՝ հինգ եղբայր՝ Ռևերենդ Ռոբերտ Հենրի (1835–1904), Ռևերենդ Ջորջ (1837–1896), Ջոն Չիլքոթ (1838–1839), Չարլզ Ափթոն (1841–1912), Ուիլյամ Բլոմֆիլդ (1843–1919, որը դարձավ քաղաքացիական ինժեներ). երկու քույր՝ Էմմա Մերի (1834–1835) և Էմմա Մերի (երկրորդը՝ 1845–1902):

Տատիկից զգալի գումար ժառանգելուց հետո Թրիփը զբաղվեց գիտական հետազոտություններով և բարեգործական նպատակներով: Նա գումար էր հավաքում Իտալիայի միավորման գործին աջակցելու համար, աջակցում էր Կիրլի ընկերությանը և մասնակցում էր Ազգային վստահության վաղ հիմնադրմանը: Կյանքի ուշ շրջանում նա տեղափոխվեց Լոնդոն, որտեղ մահացավ 1890 թվականի դեկտեմբերի 26-ին՝ սրտի կաթվածից:

## Բրիտանական մամուռներ
Թրիփի «Բրիտանական մամուռներ» աշխատությունը գրվել է որպես գիտական հանրաճանաչ հատոր, որը նա նաև նկարազարդել է՝ փորագրելով պղնձե թիթեղներ, որոնք այնուհետև գունավորել է Բենջամին Ֆոսեթը։ Աշխատանքը հրատարակվել է երեք անգամ՝ 1868, 1874, 1888: Երրորդ հրատարակության մեջ երկհատոր աշխատանքը Սոթերանի ուղեցույցում նկարագրվել է որպես. «կարդալ, խորհրդածել, նշել, սովորել և ներքուստ մարսել»: Այն նաև գրախոսվել է Բնություն ամսագրում, որտեղ դրա ոճը նկարագրվել է որպես «խիստ պոետիկ» և հետագա հատվածներում հակված «չորության»:

## Պատկերասրահ

Պատկեր:British_mosses,_their_homes,_aspects,_structure,_and_uses_-_with_a_figure_of_each_species_etched_from_nature_(IA_b28058720).pdf|Շապիկ, 1874 թվականի հրատարակություն
Պատկեր:British_mosses,_their_homes,_aspects,_structure_and_uses._With_a_coloured_figure_of_each_species_etched_from_nature_(1874)_(19797411983).jpg
Պատկեր:British_mosses,_their_homes,_aspects,_structure_and_uses._With_a_coloured_figure_of_each_species_etched_from_nature_(1874)_(20230335048).jpg
Պատկեր:British_mosses,_their_homes,_aspects,_structure_and_uses._With_a_coloured_figure_of_each_species_etched_from_nature_(1874)_(20392094336).jpg
Պատկեր:British_mosses,_their_homes,_aspects,_structure_and_uses._With_a_coloured_figure_of_each_species_etched_from_nature_(1874)_(20418344115).jpg
Պատկեր:British_mosses,_their_homes,_aspects,_structure_and_uses._With_a_coloured_figure_of_each_species_etched_from_nature_(1874)_(20418312455).jpg


## Ծանոթագրություններ


Կատեգորիա:Բրիտանացի բուսաբաններ
Կատեգորիա:Բրիտանացի կին գրողներ
Կատեգորիա:Բրիտանացի պատկերազարդողներ
Էմիլիա Ֆրենսիս Նոել

**Էմիլիա Ֆրենսիս Նոել** (), բրիտանացի բուսաբան, գրող և նկարիչ: Նա Հոն. Հենրի Լյուիս Նոելի  կրտսեր դուստրն էր և Չարլզ Նոելի, Գեյնսբերոյի առաջին կոմսի թոռնուհին: Նոելը կրթություն է ստացել Օքսֆորդի Սոմերվիլ քոլեջում: Նա լայնածավալ միջազգային ճանապարհորդություններ է կատարել և հայտնի  է Կաշմիրի բույսերի մասին իր գրած աշխատություններով և հավաքածուներով. նրա օրագրերն այժմ գտնվում են Ազգային արխիվում: 1905 թվականին նա ընտրվել է Լոնդոնի Լիննեական ընկերության անդամ:

## Կենսագրություն
Էմիլիա Ֆրենսիս Նոելը ծնվել է 1868 թվականի փետրվարի 9-ին՝ Ռաթլեջում կամ Քենսինգթոնում։ Նա Հոն. Հենրի Լյուիս Նոելի կրտսեր  դուստրն էր և Չարլզ Նոելի, Գեյնսբորոյի առաջին կոմսի թոռնուհին: Նոելը կրթություն է ստացել  Օքսֆորդի Սոմերվիլ քոլեջում, և Քենթում գտնվող Սվանլիի Բուսաբանական քոլեջում։

Նոելը եղել է  բուսաբան, գրող և նկարիչ։ Նա Սուոնլիում մրցանակներ էր շահել լավագույն առաջադեմ բուսաբանական տետրերի և լավագույն այգեգործական աշխատանքների օրագրերի համար։ Նոելը լայնածավալ միջազգային ճանապարհորդություններ է կատարել և հայտնի է  Կաշմիրի բույսերի մասին իր գրած աշխատություններով և հավաքածուներով։ Նրա դաշտային օրագրությունները պահվում են  Թագավորական երկրագրական ընկերությունում, և Ազգային արխիվում։ Նա ճանապարհորդել է Եգիպտոս 1892 թվականին, ապա՝ Հնդկաստան և Կաշմիր, իսկ 1938 թվականին այցելել է Կանարյան կղզիներ և Արևմտյան Աֆրիկա։ Նորից նա լայնորեն ճանապարհորդել է Եվրոպայում, Մերձավոր Արևելքում, Հարավային Աֆրիկայում, Միացյալ Նահանգներում, Ավստրալիայում, Նոր Զելանդիայում, ինչպես նաև Ջավա և Լոմբոկ կղզիներում։ Նոելը ընտրվել է  Լոնդոնի Լիննեական ընկերության  անդամ 1905 թվականին։ Նույն տարում նա հրատարակել է գիրք, որը պարունակում է Կաշմիրի բույսերի ցուցակ և երկրի մասին գրառումներ։ Նա նաև հրապարակել է իր ընտանեկան պատմությանը վերաբերող նամակներ և էսքիզներ։

Նոելը մահացել է 1950 թվականի մարտի 19-ին։

## Ծանոթագրություններ


## Արտաքին հղումներ
* 

Կատեգորիա:Բրիտանացի կին գրողներ
Նիք Առնոլդ

**Նիք Առնոլդ** (), բրիտանացի գրող, որը գրել է գիտական գրքեր երեխաների համար: Նա առավել հայտնի է  *Horrible Science (Սարսափ գիտություն)* երկար շարքով, որը նկարազարդել է Թոնի Դե Սոլեսը, ինչպես նաև *Wild Lives* *(Վայրի կյանքեր)* կարճ շարքով, որը նկարազարդել է Ջեյն Քոուպը: Նրա այլ աշխատանքների մի մասը հրատարակվել է **Ռոբերտ Ռոլանդի** անունով։

Առնոլդը ծնվել է Քեմբրիջում, Անգլիա։ Նրա առաջին հրատարակված աշխատանքները ի հայտ եկան այն նախագծի արդյունքում, որի վրա նա աշխատում էր  Լոնդոնի հյուսիսային համալսարանում, երբ նա փորձում էր սովորեցնել փոքր երեխաներին: Նրա մասին գրվել է դրական կարծիք, և նա սկսեց գրել *Horrible Science (Սարսափ գիտություն)* գրքերը:

Առնոլդը ավարտեց դպրոցը պատմության պատմաբանի բազմաթիվ որակավորումներով, բայց նա որոշեց դառնալ գրող: Սակայն նրա համար դժվար էր հրատարակվել: Նա դարձավ խմբագիր Լոնդոնում հույս ունենալով, որ «աշխատելով որպես խմբագիր, կկարողանա հրատարակել իր սեփական գրքերը»: Լոնդոնում նա դժվարությամբ էր աշխատանք գտնում, վերջապես աշխատանք գտավ գիտական գրքերի խմբագրման ոլորտում: Նիքը սկսեց հոդվածներ գրել իր ընկերոջ՝ Վիպ Պատելի հետ: Սրանցից մի քանիսը հրատարակվեցին *[[The Guardian]]* թերթում: Ի վերջո նա աշխատանքից դուրս եկավ և որոշեց գրել գրքեր, աշխատանք խնդրելով Բրիտանիայի հրատարակիչներից:  Scholastic-ը առաջարկեց նրան  *Horrible Science (Սարսափ գիտություն)* գրաշարքի գաղափարը, և Առնոլդը շուտով գրեց Ugly Bugs *(Տգեղ բզեզներ)* գիրքը:  Scholastic-ի համար նկարազարդող Թոնի Դե Սոլեսը փնտրում էր նկարազարդող գրաշարքի համար: Այս գիրքը զուգահեռ թողարկվել է *Blood, Bones and Body Bits(Արյուն, ոսկոր և մարմնի կտորներ)* շարքի հետ, և մեծ վաճառքը հիմք դարձավ շարքի հաջողության համար: 1998 թվականին, Առնոլդը կոտրեց իր ձեռքը  *Horrible Science (Սարսափ գիտություն)* շոուի ժամանակ ելույթ ունենալիս: Նա ավարտեց ելույթը և ստորագրեցգրքերը, նախքան հիվանդանոցում հայտնվելը: 2004 թվականին Առնոլդը դարձավ առաջին բրիտանացի գրողը, ով շրջագայեց Չինաստանում: Նա և  Թոնի Դե Սոլեսը նկարահանեցին հեռուստաշոու, որտեղ ներկայացրեցին *Horrible Science (Սարսափ գիտություն)*  գրաշարքի չինական տարբերակը:

2006 թվականին,  Առնոլդը հիմնադրեց Appledore գրքի փառատոնը ` ղեկավարելով Appledore գյուղի գրադարանը փակվելուց փրկելու արշավը։  Երկու տարի անց, Առնոլդը հայտնիություն ձեռք բերեց` պնդելով, որ հայտնաբերել է Battle of Cynwit վայրը, որտեղ կռվել են Սաքսոնները և Դանիացիները 878 թվականին։

## Ծանոթագրություններ

## Արտաքին հղումներ
* 
* 
* Robert Roland at LC Authorities (no records; see Roland at WorldCat)

Կատեգորիա:20-րդ դարի բրիտանացիներ
Կատեգորիա:Բրիտանացի գրողներ
Կատեգորիա:Բրիտանացի մանկագիրներ
Մոլեգին հողմերի դարավանդ (ֆիլմ, 2026)

«**Մոլեգին հողմերի դարավանդ**» (անգլ․ Wuthering Heights) 2026 թվականի պատմական ռոմանտիկ դրամա ֆիլմ է, որի ռեժիսորն ու սցենարիստը Էմերալդ Ֆենելն է։ Ֆիլմը հիմնված է Էմիլի Բրոնտեի 1847 թվականի համանուն վեպի վրա։ Գլխավոր դերերում հանդես են գալիս Մարգո Ռոբին և Ջեյքոբ Էլորդին։

2024 թվականի հուլիսին կինոռեժիսոր Էմերալդ Ֆեննելը հայտարարեց, որ ինքը պատրաստում է սցենար Էմիլի Բրոնտեի 1847 թվականի «Մոլեգին հողմերի դարավանդ» վեպի էկրանավորման համար։ 2024 թվականի սեպտեմբերին Մարգո Ռոբին և Ջեյքոբ Էլորդին ընտրվեցին համապատասխանաբար Քեթրին Էրնշոուի և Հիթքլիֆի դերերում։

## Սցենար
Պատմությունը սկսվում է 1771 թվականին՝ մի տղամարդու հրապարակավ կախաղան բարձրացնելու տեսարանով․ Նրա տառապանքն հանդիսատեսին եւ անթաքույց էրեկցիան, այդ թվում՝ Քեթրին Էրնշոյին և նրա ուղեկցուհի Նելի Դինին՝ գցում են էքստատիկ խանդավառության մեջ։

Քեթիի հայրը՝ կոպիտ և հարբեցող պարոն Էրնշոն, մի օր վերադառնում է Յորքշիրի բարձունքների վրա գտնվող իր գոթական, մոլեգին հողմերի դարավանդ կալվածք՝ Լիվերպուլի փողոցներից փրկած մի պատանի տղայի հետ։ Նա հայտարարում է, որ տղան պետք է դառնա «ընտանիքի անդամ»։

Քեթին սկսում է հոգատար վերաբերվել տղային՝ նրան անվանելով «Հիթքլիֆ»՝ իր մահացած եղբոր անունով։ Ժամանակի ընթացքում նրանք դառնում են անբաժան ընկերներ։ Երբ անձրևի տակ են մնում և պարոն Էրնշոյի ծննդյան օրը ուշ են վերադառնում տուն, Հիթքլիֆը վերցնում է մեղքը իր վրա և մտրակի հարվածների արժանանում, որի հետևանքով նրա մեջքը մշտապես մնում է սպիացած։ Այս ինքնազոհողությունը ավելի է խորացնում վերջիներիս կապը։

Տարիներ անց Մոլեգին հողմերի դարավանդը քայքայված վիճակում է՝ Էրնշոյի սրվող ալկոհոլիզմի և խաղամոլության պատճառով։ Քեթին ծրագրում է սիրաշահել իր նոր հարևանին՝ հարուստ տեքստիլ վաճառական Էդգար Լինթոնին, որպեսզի փախչի Մոլեգին հողմերի դարավանդի մռայլ միջավայրից։

## Թողարկում
2026 թվականի հունվարի 28-ին «Մոլեգին հողմերի դարավանդ» ֆիլմի համաշխարհային պրեմիերան տեղի ունեցավ Գրաումանի չինական թատրոնում։ Ֆիլմը թողարկվեց Միացյալ Նահանգներում և Միացյալ Թագավորությունում 2026 թվականի փետրվարի 13-ին՝ Սուրբ Վալենտինի օրվա նախօրեին։

## Ծանոթագրություններ
Վարդան Զադոյան

**Վարդան Զադոյան** (), հայ սցենարիստ, պոետ, երգահան, պրոդյուսեր և կրկնօրինակման (դուբլյաժի) վարպետ։ Եղել է ՈՒՀԱ (КВН) «Նոր հայեր» թիմի անդամ։ Հեղինակել է հայկական էստրադայի բազմաթիվ կատարողների երգերի, ինչպես նաև Եվրատեսիլ երգի մրցույթում Հայաստանը ներկայացրած երգի խոսքերը։

## Կենսագրություն
Ծնվել է 1977 թվականի հուլիսի 22-ին։ Բարձրագույն կրթությունն ստացել է Երևանի ճարտարագիտական համալսարանի կիբեռնետիկայի ֆակուլտետում։ Հաճախել է նաև Երևանի պետական կոնսերվատորիայի վոկալի դասընթացների։

## Աշխատանքային գործունեություն
* 1998-2000 թվականներին ծառայել է ՀՀ Պաշտպանության նախարարությունում՝ որպես ռազմական լրագրող, ռազմական հեռուստածրագրերի ռեժիսորի օգնական և սցենարիստ։ Զբաղվել է նաև հնչյունային ռեժիսուրայով և պոլիգրաֆիական դիզայնով։
* 2000-2001 թվականներին աշխատել է ԱՄՆ-ում հեռարձակվող «Արմենիա» հեռուստաընկերությունում (Armenia TV channel in USA)՝ որպես գլխավոր սցենարիստ և գովազդային ծրագրերի ղեկավար

## Ստեղծագործական գործունեություն
[աջից|մինի|250x250փքս|[Հայկական անմոռուկ|«Հայկական անմոռուկ» խորհրդանիշով հուշանվերնե]]

* 1996 - կազմավորել է ԵՊԿ ՈՒՀԱ (КВН) ակումբը։
* 1996 - «Top 10 of Rabiz» հայկական երաժշտական նախագիծ, համահիմնադիր և կատարող։
* 1998 - միացել է «Նոր հայեր» ՈՒՀԱ-ի թիմին։
* 2002 - «Blizzard» ընկերության «Warcraft III» համակարգչային խաղի ռուսալեզու տարբերակ, *Axe Thrower* կերպարի հնչյունավորող։
* 2014 - «Անահիտ» անիմացիոն ֆիլմ (ռեժիսոր՝ Դավիթ Սահակյանց), սցենարի համահեղինակ և հնչյունավորող։
* 2015 - Հայոց ցեղասպանության 100-րդ տարելիցի խորհրդանիշ «Հայկական անմոռուկ»-ի գաղափարի հեղինակ։
* 2018-2020 - հանդիսացել է «Comedy Club» ակումբի ռեզիդենտ և սցենարիստ։
* 2021 - «Օլիմպիկուս» անիմացիոն ֆիլմ (ռեժիսոր՝ Դավիթ Սահակյանց), սցենարի համահեղինակ և հնչյունավորող։
* Գեղանկարչական գործունեություն (հանդես է գալիս *VaZar* անվամբ), հեղինակային "Castling" և "Reverse Perimetral Painting" ժանրերում։

## Հեղինակած երգեր
Վարդան Զադոյանը հանդիսանում է հետևյալ կատարողների և խմբերի երգերի խոսքերի հեղինակը.

* **[[Տիգրան Պետրոսյան (երգիչ)|Տիգրան Պետրոսյան]]**՝ «Մնամ հավետ», «Ում», «Կգամ»
* **[[Հասմիկ Կարապետյան]]**՝ «Կրակի պար», «From evil to good»
* **[[Սիրուշո]]**՝ «Ես սիրում եմ միայն քեզ»
* **[[Հայկո]]**՝ «Թող հիշեմ», «Մի խոսքով», «Հետ նայիր ու տես», «Ես ապրում եմ եթե դու կաս», «Սուրճ», «Հետ արի», «Այս անձրևին», «Գա ու գնա», «Ոչինչ չի մնա», «Ով», «Take Me Back», «Մի վախեցիր», «Ոչ ես, ոչ դու», «Օրը կգնա», «Խոսքեր չկան», «Հիշում ես»
* **[[Հռիփսիմե Հակոբյան (երգչուհի)|Հռիփսիմե Հակոբյան]]**՝ «Խոստովանություն»
* **[[Սարո Թովմասյան]]**՝ «Վախը վախից վախենում է» («Վախը հայից վախենում է»)
* **[[Խորեն Լևոնյան]]**՝ «Ով եմ ես»
* **[[Դորիանս]]**՝ «In Fog», «You & me», «Psychic rain», «Fly», «Sleepless nights», «King», «Es Kulam», «Lonely Planet» (Եվրատեսիլ 2013-ի երգ), «Life is really beautiful», «This is our world», «Մենք պիտ կանգնինք»
* **[[Գոռ Սուջյան]] / Project LA**՝ «Իմ սեր» (The story), «Ալ վարդ»

### Մուլտֆիլմեր և այլ նախագծեր
* **[[Անահիտ (մուլտֆիլմ)|«Անահիտ»]] մուլտֆիլմ**՝ «Վարդավառ», «Ստվերների մեջ մոլորված», «Անդոկ, զանգի»
* **Կորիզ հիմնադրամ**՝ Պաշտոնական հիմն

## Ծանոթագրություններ

*
Թարիք Ռահման

**Թարիք Ռահման** (, ), բանգլադեշցի քաղաքական և պետական ​​գործիչ, Բանգլադեշի ազգայնական կուսակցության (ԲԱԿ) նախագահ 2026 թվականի հունվարի 9-ից: Բանգլադեշի վարչապետ 2026 թվականի փետրվարի 17-ից։

## Կենսագրություն
Ծնվել է 1965 թվականի նոյեմբերի 20-ին Դաքքայում։ Նրա ծնողներն են Բանգլադեշի նախկին նախագահ Զիաուր Ռահմանը և Բանգլադեշի վարչապետ Խալեդա Զիան։ Թարիք Ռահմանի քաղաքական կարիերան սկսվել է 1980-ականների վերջին, այն բանից հետո, երբ նա միացել է Բանգլադեշի ազգայնական կուսակցությանը 1988 թվականին։ Նա ճանաչում է ձեռք բերել Բանգլադեշի ազգայնական կուսակցության շրջանակներում 2000-ականների սկզբին, երբ նրա մայրը՝ Խալեդա Զիան, վարչապետ էր։

Շեյխ Հասինայի կառավարման տարիներին դատարանը նրան բազմաթիվ մեղադրանքներ է ներկայացրել, այդ թվում՝ կոռուպցիայի, կաշառակերության, փողերի լվացման և նռնակային հարձակումների համար։ Ընդհանուր առմամբ, 2007 թվականից ի վեր նրա դեմ հարուցվել է 84 գործ։ Ազգայնական կուսակցությունը կարծում է, որ այս մեղադրանքները քաղաքական դրդապատճառներ ունեին։ 2008 թվականի խորհրդարանական ընտրություններում Ավամի լիգայի հաղթանակից հետո նա ինքնակամ աքսորվեց Լոնդոն՝ արտահայտելով իր անվտանգության համար մտավախություններ և պնդելով, որ Շեյխ Հասինայի գլխավորած իշխանությունները խոշտանգել են իրեն, երբ նա ձերբակալված էր կոռուպցիայի համար։

Ավելի ուշ՝ 2024 թվականին, զանգվածային բողոքի ցույցերի արդյունքում Շեյխ Հասինայի տապալումից հետո, դատարանը նրան արդարացրեց բոլոր մեղադրանքներից, և նրա ցմահ ազատազրկման դատավճիռը չեղյալ հայտարարվեց։ Նա Լոնդոնից վերադարձավ Բանգլադեշ 2025 թվականի դեկտեմբերի 25-ին։ Հունվարի 9-ին նա դարձավ Բանգլադեշի ազգայնական կուսակցության նախագահ։ Բանգլադեշի ազգայնական կուսակցությունը (ԲԱԿ) հաղթեց 2026 թվականի փետրվարի 12-ի խորհրդարանական ընտրություններում՝ ստանալով երկրի խորհրդարանի տեղերի մեծամասնությունը։ Ռահմանն ինքը դարձավ Բանգլադեշի վարչապետ փետրվարի 17-ին։

## Քննադատություն
Ռահմանը երկրի քաղաքականության մեջ հակասական դեմք է, և նրա հակառակորդները նրան մեղադրում են կոռուպցիայի և նեպոտիզմի մեջ։

## Անձնական կյանք
Նա ամուսնացած է Բանգլադեշի ռազմածովային շտաբի նախկին պետի դստեր՝ բժշկուհի Զուբայդա Ռահմանի հետ 1994 թվականի փետրվարի 3-ից։ Նրանց միակ դուստրը՝ Զաիմա Ռահմանը, ծնված 1995 թվականին, իրավաբան է։

## Ծանոթագրություններ

Կատեգորիա:Բանգլադեշի քաղաքական գործիչներ
Աֆյոնքարահիսարի ամրոց

**Աֆյոնքարահիսարի ամրոց** (), պատմական ամրոց, որը կառուցվել է մոտ 1350 թվականին Թուրքիայի Աֆյոնքարահիսար քաղաքում։ Չնայած Աֆյոնքարահիսարի ամրոցն իր բնույթով պաշտպանական ամրաշինական կառույց է, անվանումն ստացել է հենց քաղաքի անունից, իսկ 2004 թվականին Աֆյոնից վերանվանվել Աֆյոնքարահիսարի։ Վերջինս թարգմանվում է որպես «Սև ափիոնի ամրոց»։ Այդ անվանումը տվել է օսմանյան Սելիմ II սուլթանը՝ տարածաշրջանում աճող ափիոնի պատճառով։

## Պատմություն
մինի|Պատմական տներ, որոնք կառուցվել են այն բլրի մատույցներում, որտեղ տեղակայված է Աֆյոնքարահիսարի ամրոցը։|ձախից
### Ուշ բրոնզի դար
Դեպի ժամանակակից Աֆյոնքարահիսար քաղաք նայող 226 մետր բարձրությամբ (ստորին հատվածից ի վեր) բլրի վրա առաջին անգամ որևէ շինություն կառուցվել է խեթերի թագավոր Մուրսիլիս II-ի (մ.թ.ա. մոտ 1320 թվական) օրոք։ Դա ամրաշինական կառույց էր։

### Հետագա ժամանակաշրջան
Դարերի ընթացքում ամրոցը մի քանի անգամ վերակառուցվել է տարբեր կառավարիչների օրոք։ Վերջին անգամ այն իրականացվել է Թուրքիայի կառավարության կողմից։

## Ծանոթագրություններ

Կատեգորիա:Աֆյոնքարահիսարի մարզ
Կատեգորիա:Թուրքիայի ամրոցներ
Կայուն տան օր

**Կայուն տան օր (****),**  ազգային միջոցառում, որը ամեն տարի անցկացվում է ամբողջ Ավստրալիայում, որտեղ տնային տնտեսությունները բացում են իրենց դռները հանրության առջև՝ հետաքրքրված մարդկանց հնարավորություն տալով ծանոթանալ էներգաարդյունավետության, վերականգնվող էներգիայի և կայուն դիզայնի առավելություններին և դրանց իրենց տներում կիրառման եղանակներին։ Մասնակիցները հնարավորություն ունեն խոսելու կայուն տան սեփականատերերի, ճարտարապետների, շինարարների, դիզայներների և էներգետիկ աուդիտորների հետ՝ կայուն կյանքի մասին տեղեկանալու համար։ Նախկին այցելուների 70%-ը հայտնել է, որ այցելությունից հետո վեց ամսվա ընթացքում պլանավորում է փոփոխություններ կատարել իրենց տներում։ 

Ներկայացվող տների ցանկը նախապես ներկայացվում է դրանք տատանվում են՝ սկսած պասիվ տան սկզբունքներին համապատասխանող մեծ նորակառույցներից մինչև ջրի բաքով և արևային մարտկոցներով ինտեգրված փոքրիկ տներ, և նույնիսկ ռետինե անվադողերով և ապակե շշերով կառուցված EarthShip-եր։ 

Միջոցառումը սկսվել է 1994 թվականին՝ որպես «Արևային տան օր», և տարիների ընթացքում այն անցկացվել է մի շարք կազմակերպությունների կողմից: 2017 թվականից միջոցառումը համակարգում է Renew և Sanctuary ամսագրերի հրատարակիչ, Renew ոչ առևտրային կազմակերպությունը, որը 1980 թվականից ի վեր աշխատում է ավստրալական տները կլիմայի և էներգիայի նկատմամբ դիմակայունության վերափոխելու ուղղությամբ։

2020 թվականի ամսաթիվը սեպտեմբերի 20-ն էր, 2024 թվականին՝ ապրիլի 21-ը, 2025 թվականին՝ մայիսի 4-ը, իսկ 2026 թվականին՝ մայիսի 17-ը։։

## Ծանոթագրություններ

## Արտաքին հղումներ

* Կայուն տան օր (պաշտոնական կայք)

Կատեգորիա:Բնապահպանական քաղաքականություն
Ֆեդերիկո Տոմազոնի

**Ֆեդերիկո Տոմազոնի** (, ), իտալացի ֆրիսթայլիստ, որը հանդես է գալիս սքի քրոսում: 2026 թվականի Օլիմպիական խաղերի արծաթե մեդալակիր, 2023 թվականի աշխարհի առաջնության բրոնզե մեդալակիր։

## Մարզական կարիերա
Տոմազոնին առաջին անգամ միջազգային ասպարեզում հանդես է եկել 2019 թվականի նոյեմբերի 23-ին Պիցտալայում, որտեղ ազգային առաջնությունում զբաղեցրել է 30-րդ տեղը։ 

Ֆրիսթայլի աշխարհի գավաթի խաղարկությունում իր նորամուտը նշել է 2021 թվականի դեկտեմբերի 19-ին Ինիխենում, որտեղ զբաղեցրել է 56-րդ հորիզոնականը։  Իր առաջին միավորները վաստակել է 2022 թվականի հունվարի 15-ին Նակիսկում՝ զբաղեցնելով 19-րդ հորիզոնականը։ 

Տոմազոնին ներկայացրել է Իտալիան 2023 թվականի ֆրիսթայլի աշխարհի առաջնությունում և Ջոլե Գալիի հետ խառը թիմային սքի քրոսում նվաճել է բրոնզե մեդալ։  Անհատական մրցումներում զբաղեցրել է վեցերորդ տեղը։ 

2026 թվականի փետրվարին մասնակցել է Միլան/Կորտինա Ձմեռային օլիմպիական խաղերին։ Սքի քրոսում նա դուրս է եկել գլխավոր եզրափակիչ և եզրագծին հասել երկրորդը՝ դառնալով արծաթե մեդալակիր:

## Ծանոթագրություններ

## Արտաքին հղումներ
* Ֆեդերիկո Տոմազոնիի էջը FIS կայքում

Կատեգորիա:2026 թվականի Ձմեռային օլիմպիական խաղերի արծաթե մեդալակիրներ
Կատեգորիա:Իտալացի մարզիկներ
Աքթաշ սահմանային անցակետ

**Աքթաշ սահմանային անցակետ** (), թուրք-վրացական պետական սահմանին գտնվող անցակետ, որը գտնվում է Արդահանի մարզի Չըլդըրի շրջանի Քենարբել գյուղի վարչական տարածքում։ Գործում է 2015 թվականի հոկտեմբերի 18-ից։ Կառուցվել է Աքթաշ լճի հյուսիսային ափին։

Սա թուրք-վրացական սահմանին բացված երրորդ անցակետն է՝ Թյուրքգյոզյուի և Սարփի սահմանայն անցակետերից հետո։

Սահմանային անցակետը գտնվում է ծովի մակարդակից 1788 մետր բարձրության վրա։ Սահմանային անցակետի ընդհանուր տարածքը կազմում է 76,000 մ2, որից միայն 19,837 մ2-ն փակ տարածք է։   

ւնի 6 անցուղի՝ 3-ը մուտքի, իսկ 3-ը՝ ելքի։ Անցակետը հագեցած է ավտոմատացման համակարգերով, քարտային վերահսկողության և տեսահսկման սարքավորումներով։  

Մաքսակետի տարածքում առկա է նաև մաքսատան աշխատակիցների տեղակայման համար նախատեսված հատուկ տարածք։

## Ծանոթագրություններ

Կատեգորիա:Արդահանի մարզ
Կատեգորիա:Վրաց-թուրքական պետական սահմանի անցակետեր
Punch-kun

**Punch-kun** (ճապ.՝ パンチくん, ծնվել է 2025 թվականի հուլիսի 26-ին), հայտնի է նաև պարզապես որպես ***Punch***, ճապոնական մակակ կամ ձյան կապիկ, որն ապրում է Ճապոնիայի Իչիկավա քաղաքի կենդանաբանական այգում։ Լայն տարածում է գտել սոցիալական ցանցերում՝ օրանգուտանի մեծ փափուկ խաղալիքի նկատմամբ իր կապվածության շնորհիվ։

Կենդանաբանական այգու ներկայացուցիչների փոխանցմամբ՝ Փանչ-կունի համացանցային հայտնիությունը հանգեցրել է այցելուների թվի կտրուկ աճի՝ սկսած 2026 թվականի փետրվարից։

## Կենսագրություն
Փանչը ծնվել է 2025 թվականի հուլիսի 26-ին Իչիկավայի քաղաքային կենդանաբանական այգում։ Նա կոչել են ի պատիվ «Lupin the Third» մանգայի հեղինակ Մանկի Փանչի (Monkey Punch)։ Ծնվելուց հետո մայրը հրաժարվել է նրանից՝ չցուցաբերելով խնամելու ցանկություն։ Հաջորդ օրվանից սկսած նրան կերակրել են արհեստական եղանակով՝ մանկական շշից, իսկ խնամքով զբաղվել են երկու աշխատակիցներ։

2026 թվականի հունվարի 19-ին Փանչին տեղափոխել են կենդանաբանական այգու «Կապիկների լեռ» կոչվող հատված՝ մոտ 60 այլ մակակաների հետ ինտեգրելու համար։ Մայրական խնամքի բացակայության պատճառով Փանչը սկզբնական շրջանում դժվարությամբ էր հարմարվում միջավայրին՝ ցուցաբերելով «տագնապի և մեկուսացման նշաններ»։ Այնուամենայնիվ, խնամողներից մեկը նշել է, որ չնայած այլ կապիկների կողմից երբեմն դրսևորվող օտարմանը, Փանչը «հոգեպես ուժեղ» էր։ Իչիկավայի կենդանաբանական և բուսաբանական այգու տնօրեն Տակաշի Յասունագան Փանչ-կունին բնութագրել է որպես շատ շփվող կապիկ։

Սոցիալականացմանը նպաստելու համար աշխատակիցները Փանչին տվել են IKEA-ի «Djungelskog» շարքի օրանգուտանի փափուկ խաղալիք, որին նա սկսել է կապվել և վերաբերվել որպես փոխնակ մոր։

## Արձագանքներ
2026 թվականի փետրվարի 5-ին կենդանաբանական այգին համացանցում հրապարակեց Փանչի պատմությունը, որը վայրկենական հաջողություն ունեցավ։ Օրանգուտանի խաղալիքի հետ Փանչ-կունի լուսանկարները շատ արագ տարածվեցին Ճապոնիայում և արտերկրում, իսկ սոցցանցերում սկսեց շրջանառվել #がんばれパンチ կամ #HangInTherePunc հեշթեգները։ Օրանգուտան խաղալիքը նույնպես ստացել է մականուններ, ինչպիսիք են՝ «Օրան-մամա» կամ «Օրան-մայրիկ»։

Դրանից հետո Իչիկավայի կենդանաբանական այգու մոտ սկսեցին գոյանալ «հսկայական հերթեր», ինչն աննախադեպ էր այգու պատմության մեջ. տնօրինությունը ստիպված էր ներողություն խնդրել այցելուներից մուտքի հապաղումների համար։ 2026 թվականի փետրվարի 17-ին IKEA-ի ներկայացուցիչները այցելեցին կենդանաբանական այգի և Փանչին նվիրեցին 33 փափուկ խաղալիք։

## Ծանոթագրություններ


Կատեգորիա:Հայտնի կենդանիներ
Թել պանիր

**Թել պանիր**, հայտնի է նաև որպես **հյուսած պանիր**, ավանդական հայկական պանիր, որը պատրաստվում է քամած և մակարդված կաթից։ Չեչիլ պանրի տեսակ է և բաղկացած է առանձին թելերից կազմված կապոցից կամ հյուսվածքից։

Շիրակի մարզում հյուսած պանիր պատրաստելու ավանդույթը ներառված է Հայաստանի ոչ նյութական մշակութային ժառանգության ցանկում։

## Արտադրություն
Թել պանրի արտադրության գործընթացը ներառում է տաքացրած ցածր յուղայնությամբ չեչիլ պանիրը բարակ թելերի ձգելը, որոնք այնուհետև ոլորելով դարձվում են կապոցներ կամ հյուսվածքնոր։ Անցյալում բարակ թելերով պանիր արտադրելը պահանջում էր որոշակի մակարդակի փորձ և հմտություն։ Թել պանիրն ավանդաբար պատրաստվում է գյուղական վայրերում և հաճախ օգտագործվում է սեղանը զարդարելու համար։ Այն հաճախ ձևավորվում էր այնպես, որ ընդգծվեր թելերի նրբությունը, ինչը բարձր վարպետության նշան էր։

## Պահպանում
Ավանդաբար, թել պանիրը պահվում էր կավե ամաններում՝ աղաջրի մեջ։ Սա օգնում էր պահպանել դրա թարմությունը և կանխել փչացումը։ Ժամանակի ընթացքում պանիրը պահելու համար սկսեցին օգտագործել էմալապատ կամ ապակյա տարաներ։

## Ծանոթագրություններ

Կատեգորիա:Պանիր
Ադամ Ամմուր

**	Ադամ Ամմուր** (, ), գերմանացի բոբսլեյիստ, 2026 թվականի Օլիմպիական խաղերի բրոնզե մեդալակիր, աշխարհի առաջնությունների մրցանակակիր, Եվրոպայի կրկնակի չեմպիոն (2024, 2026), Աշխարհի գավաթի փուլերի հաղթող և մրցանակակիր։

## Մարզական կարիերա
Աշխարհի գավաթի խաղարկությունում դեբյուտը տեղի է ունեցել Սիգուլդայի փուլում 2023 թվականի փետրվարի 19-ին։  Հաջորդ մրցաշրջանում Ադամ Ամմուրը և նրա եղբայրը՝ Իսամը, առաջին անգամ միասին հանդես են եկել բոբսլեյի Աշխարհի գավաթի խաղարկությունում՝ 2023/2024 մրցաշրջանում: Այնուամենայնիվ, Սիգուլդայում և Ալթենբերգում կայացած երկու փուլերում Ադամ Ամմուրը նշել է առաջին հաղթանակները մյուս ցրիչների հետ:

2024 թվականի փետրվարին Ամմուրը ներկայացրել է Գերմանիան Եվրոպայի առաջնությունում և եղբոր՝ Իսամի հետ նվաճել է ոսկե մեդալ երկամարտում։  Նույն թվականին մասնակցել է Վինտերբերգում կայացած աշխարհի առաջնությանը՝ նվաճելով արծաթե մեդալ զույգով և բրոնզե մեդալ քառյակներով մրցումներում։ 

2025 թվականին Լեյք Փլեսիդ քաղաքում կայացած աշխարհի առաջնությունում Ադամ Ամմուրը բրոնզե մեդալ է նվաճել Բենեդիկտ Հերթելի հետ զույգերի երկամարտում։ 

2026 թվականի փետրվարին Միլանում/Կորտինայում կայացած Ձմեռային օլիմպիական խաղերում երկուսով չորս վայրէջքների հանրագումարով դարձել է երրորդը և նվաճեց օլիմպիական բրոնզե մեդալ, իսկ քառյակներով մրցումում զբաղեցրել է չորրորդ տեղը:

## Ծանոթագրություններ

Կատեգորիա:2026 թվականի Ձմեռային օլիմպիական խաղերի բրոնզե մեդալակիրներ
Կատեգորիա:Գերմանացի մարզիկներ
Մարիոն Օբերհոֆեր

**Մարիոն Օբերհոֆեր** (, ), իտալացի սահնորդ, 2026 թվականի օլիմպիական չեմպիոն, աշխարհի չեմպիոն, Եվրոպայի չեմպիոն, աշխարհի և Եվրոպայի առաջնությունների մրցանակակիր։ Իտալիայի սահնակային սպորտի հավաքականի անդամ է։  2022/2023 և 2023/2024 մրցաշրջաններում աշխարհի երկու գավաթների հաղթող։

## Կենսագրություն
Սահնակային սպորտի աշխարհի գավաթի խաղարկությունում զույգով կանանց մրցումների ներմուծումից հետո Օբերհոֆերն սկսել է  ակտիվորեն հանդես գալ այս մարզաձևևում Անդրեա Ֆյոտտերի հետ զույգով: 2023 թվականի հունվարին սահնակային սպորտի Եվրոպայի առաջնությունում իտալացի զույգը ոսկե մեդալ է նվաճել կանանց երկամարտում։ 2023 թվականի սահնակային սպորտի աշխարհի առաջնությունում բրոնզե մեդալներ է նվաճել զույգով մրցումներում և զույգերի սպրինտում:

2022/2023 և 2023/2024 մրցաշրջաններում Ֆյոտտեր-Օբերհոֆեր զույգը դարձել է աշխարհի գավաթակիր։ 

2024 թվականի հունվարին մասնակցել է սահնակային սպորտի Եվրոպայի առաջնությանը, որտեղ զույգով մրցումներում նվաճել է արծաթե մեդալ, իսկ թիմային փոխանցումավազքում՝ բրոնզե մեդալ։  2024 թվականի սահնակային սպորտի աշխարհի առաջնությունում նվաճել է ոսկե մեդալ զույգերի մրցումներում։

2025 թվականի հունվարին մասնակցել է սահնակային սպորտի Եվրոպայի առաջնությանը, որտեղ նվաճել է բրոնզե մեդալներ զույգերի մրցումներում և թիմային փոխանցումավազքում։  2025 թվականի սահնակային սպորտի աշխարհի առաջնությունում կանանց զույգերի մրցումներում զբաղեցրել է չորրորդ տեղը՝ բրոնզե մեդալակրին զիջելով 0,113 վայրկյանով։

2026 թվականի փետրվարին Միլանի/Կորտինայի Ձմեռային օլիմպիական խաղերում Անդրեա Ֆյոտտերի հետ երկու կանանց անձնակազմի մրցումներում կատարված երկու վայրէջքների արդյունքում երկուսով առաջ են անցել բոլոր մրցակիցներից և նվաճել օլիմպիական ոսկե մեդալներ: Այս մարզաձևում մրցանակների հավաքածուներն առաջին անգամ են տրվել: Փետրվարի 12-ին էստաֆետային մրցումներում Իտալիայի հավաքականի կազմում 	Մարիոն Օբերհոֆերը նվաճել է Օլիմպիական խաղերի բրոնզե մեդալ։

## Ծանոթագրություններ

## Արտաքին հղումներ
* Մարիոն Օբերհոֆերի մասին FIL կայքում

 
Կատեգորիա:2026 թվականի Ձմեռային օլիմպիական խաղերի բրոնզե մեդալակիրներ
Կատեգորիա:2026 թվականի Ձմեռային օլիմպիական խաղերի չեմպիոններ
Կատեգորիա:Իտալացի մարզիկներ
Խաղող ու սեխ ուտող տղաները

**«Խաղող ու սեխ ուտող տղաները»** (), բարոկկոյի դարաշրջանի իսպանացի նկարիչ, ժանրային գեղանկարչության կարկառուն ներկայացուցիչ Բարտոլոմե Էստեբան Մուրիլյոյի նկարներից։ Այս ստեղծագործությունը հեղինակը վրձնել է 1645-1650 թվականներն ընկած ժամանակահատվածում։ Յուղաներկով կտավի չափերն են՝ 145,6 × 103,6 սմ։ 

Այսօր «*Խաղող ու սեխ ուտող տղաները*» ստեղծագործությունը պահպանվում և ցուցադրվում է Հին պինակոտեկում (Մյունխեն, Գերմանիա)։

## Պատմություն
Մուրիլյոյի գրեթե բոլոր ժանրային նկարները գտնվում են Իսպանիայի սահմաններից անդին, ինչը վկայում է, որ դրանք հիմնականում ստեղծվել են ըստ պատվերների, հիմնականում ֆլամանդացի առևտրականների կողմից։ 

Նկարիչը հիմնականում վրձնել է Սևիլյայի աղքատների չքավոր կյանքը։ Այդ ժամանակաշրջանում կործանարար հետևանք էր թողնում նաև ժանտախտը։ Խորը տնտեսական և սոցիալական ճգնաժամն ուղեկցվում էր մարդկային մշտական դժբախտությամբ և մոլեգնող թալանով։ Մշակութային ոլորտում այդ ժամանակաշրջանը անվանում էին ոսկեդար։ Այս նկարում երեխաները, որոնք պատառոտված վերնաշապիկով են, ուրախ տրամադրությամբ իրենց իսկ կողմից գողացած մրգերն են ուտում։ Նկարի մեկնաբանությունը ցույց է տալիս հեղինակի՝ իտալական դպրոցին քաջածանոթ լինելը, ի մասնավորի, Կարավաջոյի «Բաքոս» ստեղծագործությանը։

Բավարիայի քուրֆյուրստ Մաքսիմիլիան II-ը այս նկարը գնում է Անտվերպենում։ Այսօր այն Մյունխենում է։

## Նկարագիր
«*Խաղող ու սեխ ուտող տղաները*» ստեղծագործությունում նկարված են երկու երեխա, որոնք զբաղեցնում են կտավի առաջին պլանը։ Երկուսն էլ նստած են․ նրանք մրգեր են ուտում։ Աջ կողմի տղան նստած է փայտե աթոռակին։ Նրա բերանում նոր կծած սեխի կտոր կա, ինչը երևում է այտի ուռածությունից։ Տղայի աջ ձեռքին դանակ է, ծնկներին՝ սեխ։ Նա գլուխը դարձրել է ընկերոջ կողմը, որն աջ ձեռքով խաղողի հատիկներ է ուտում ուղղակի ողկույզից։ Խաղող ուտող տղայի մյուս ձեռքին սեխ է։ Երկու տղան էլ ցնցոտիներով են։ Նրանք ոտաբոբիկ են, ոտքերը՝ կեղտոտ։ Նկարի ձախ հատվածում խաղողով լի կողով կա, որն ասես առանձին նատյուրմորտ լինի։ Մուրիլյոն կոմպոզիցիայում օգտագործել է ցայտուներանգ լուսավորություն։ Նկարի հիմնական գույները կավաքարագույնն է և կանաչավուն՝ սպիտակի և սևի միջակայքում։

## Ծանոթագրություններ

## Գրականություն
* Wieland Schmied (Hg.): *Harenberg Museum der Malerei. 525 Meisterwerke aus sieben Jahrhunderten.* Dortmund: Harenberg Lexikon Verlag, 1999. ISBN 3-611-00814-1
* Nina A. Mallory *El Greco to Murillo: Spanish Painting in the Golden Age, 1556—1700*, Harper & Row, 1990. 
* Albert Frederick Calvert, *Murillo* C. Scribner’s sons, 1908. 

## Արտաքին հղումներ
* 

Կատեգորիա:1650 նկարներ
Կատեգորիա:17-րդ դարի նկարներ
Կատեգորիա:Բարտոլոմե Էստեբան Մուրիլյոյի նկարներ
Կատեգորիա:Իսպանիայի արվեստ
Կատեգորիա:Հին պինակոտեկ թանգարանի նկարներ
Անդրեա Ֆյոտտեր

**	Անդրեա Ֆյոտտեր** (, ), իտալական սահնորդ, 2026 թվականի օլիմպիական չեմպիոն, աշխարհի չեմպիոն, Եվրոպայի կրկնակի չեմպիոն, աշխարհի և Եվրոպայի առաջնությունների մրցանակակիր։ Իտալիայի սահնակային սպորտի հավաքականի անդամ է։  2022/2023 և 2023/2024 մրցաշրջաններում աշխարհի երկու գավաթների հաղթող։  2014, 2018, 2022, 2026 թվականների չորս Ձմեռային օլիմպիական խաղերի մասնակից:

## Կենսագրություն
Անդրեա Ֆյոտտտերը 2014 թվականի Սոչիի Ձմեռային օլիմպիական խաղերում հանդես է եկել կանանց մենախաղերում, որտեղ զբաղեցրել է 19-րդ հորիզոնականը։  Մենախաղի Աշխարհի գավաթի խաղարկությունում նրա լավագույն արդյունքը 2018/2019 մրցաշրջանի արդյունքներով եղել է 7-րդ տեղը:

2018 թվականին կարիերայում երկրորդ անգամ մասնակցել է Ձմեռային օլիմպիական խաղերին։ Փհենչհանում կանանց մենախաղերում նա զբաղեցրել Է ամփոփիչ 10-րդ տեղը, Իտալիայի թիմի կազմում թիմային մրցումներում դարձել է 5-րդը:

2022 թվականին Պեկինի Ձմեռային օլիմպիական խաղերում կանանց մենախաղերում կրկին եղել է 10-րդը, իսկ Իտալիայի կազմում թիմային մրցումներում, ինչպես և չորս տարի առաջ, դարձել է հինգերորդը։ 

Սահնակային սպորտի աշխարհի գավաթի խաղարկությունում զույգով կանանց մրցումների ներմուծումից հետո Օբերհոֆերն սկսել է հանդես գալ այդ մարզաձևևում: 2023 թվականին Մարիոն Օբերհոֆերի հետ միասին դարձել Է Եվրոպայի չեմպիոն, 2024 թվականին իտալացի զույգը սպրինտում հաղթել է աշխարհի առաջնությունում։ 2022/2023 և 2023/2024 մրցաշրջաններում Ֆյոտտեր-Օբերհոֆեր զույգը դարձել է աշխարհի գավաթակիր։

2026 թվականի փետրվարին Միլանի/Կորտինայի Ձմեռային օլիմպիական խաղերում, Մարիոն Օբերհոֆերի հետ երկու կանանց անձնակազմի մրցումներում կատարած երկու վայրէջքների արդյունքում երկուսով առաջ են անցել բոլոր մրցակիցներից և նվաճել են օլիմպիական ոսկե մեդալներ: Այս մարզաձևում մրցանակների հավաքածուներն առաջին անգամ են խաղարկվել: Փետրվարի 12-ին էստաֆետային մրցումներում Իտալիայի հավաքականի կազմում նվաճել է Օլիմպիական խաղերի բրոնզե մեդալ։

## Ծանոթագրություններ

## Արտաքին հղումներ
* 	Անդրեա Ֆյոտտերի մասին FIL կայքում

 
Կատեգորիա:2026 թվականի Ձմեռային օլիմպիական խաղերի բրոնզե մեդալակիրներ
Կատեգորիա:2026 թվականի Ձմեռային օլիմպիական խաղերի չեմպիոններ
Կատեգորիա:Իտալացի մարզիկներ
Հայաստանը Ձմեռային օլիմպիական խաղեր 1994-ում

**[[Հայաստան|Հայաստանը]] [[Ձմեռային օլիմպիական խաղեր 1994|1994 թվականի ձմեռային օլիմպիական խաղերում,]]**  Նորվեգիայի Լիլեհամեր քաղաքում 1994 թվականի փետրվարի 12-27-ին տեղի ունեցած օլիմպիական խաղեր, որտեղ Հայաստանն առաջին անգամ հանդես է եկել ձմեռային օլիմպիական խաղերում որպես անկախ պետություն։ Հայկական պատվիրակությունը ներկայացրել են երկու բոբսլեիստներ՝ ամերիկահայ Քեն Թոփալյանը և Ջո Ալմասյանը։ Նրանք մրցել են թիմով երկամարտի մրցումներում, որտեղ զբաղեցրել են 36-րդ տեղը:

## Նախադրյալ
Հայաստանը կրկին անկախ պետություն է դարձել Խորհրդային Միության փլուզումից հետո՝ 1991 թվականին: Հայաստանի Ազգային օլիմպիական կոմիտեն ճանաչվել է Միջազգային օլիմպիական կոմիտեի կողմից 1992 թվականի դեկտեմբերի 31-ին: Լիլեհամերի խաղերը Հայաստանի առաջին խաղերն են, որպես անկախ պետություն, և այդ ժամանակվանից ի վեր Հայաստանը մասնակցել է բոլոր ամառային և ձմեռային օլիմպիական խաղերին: 

1994 թվականի ձմեռային օլիմպիական խաղերը տեղի են ունեցել փետրվարի 12-27-ը, որին մասնակցել է ընդհանուր առմամբ 1737 մարզիկ, որոնք ներկայացրել են 67 Ազգային օլիմպիական կոմիտեներ: Լիլեհամեր մեկնած հայկական պատվիրակությունը ներկայացրել են բոբսլեիստներ Քեն Թոփալյանտ և Ջո Ալմասյանը:

## Մրցակիցներ
Ստորև ներկայացված է 1994 թվականի Ձմեռային օլիմպիական խաղերին մասնակցած Հայաստանի մասնակիցների թվի ցանկը։

## Բոբսլեյի մասնակիցներ
Բոբսլեյի մասնակիցներից Քեն Թոփալյանը եղել է 30 տարեկան Լիլեհամերի խաղերի ժամանակ՝ ծնունդով Փոթաքեթից (Ռոդ Այլենդ)։ Մյուս մասնակիցը՝ Ջո Ալմասյանն այդ ժամանակ եղել է 26 տարեկան՝ ծնունդով Ֆրամինգհեմից (Մասաչուսեթս)։  Հայկական երիտասարդական լիգայի միջոցով նրանք ընկերացել են, նրանցից ոչ մեկը նախկինում երբեք չէր եղել Հայաստանում։ 

Երկտեղանի սահնակով բոբսլեյի մրցույթը տեղի է ունեցել երկու օր՝ փետրվարի 19-20-ը, յուրաքանչյուր օր անցկացվել է երկու վազք, բոլոր չորս վազքերի ժամանակների գումարը օգտագործվել է վերջնական տեղը որոշելու համար։ Առաջին օրը հայկական սահնակը գրանցել է 54.85 վայրկյան և 55.03 վայրկյան։ Գիշերը նրանք 43 մրցակից թիմերի մեջ զբաղեցրել են 37-րդ տեղը։ Հաջորդ օրը նրանց վազքի ժամանակները կազմել են 54.92 վայրկյան և 55.01 վայրկյան: Սա նրանց ընդհանուր ժամանակը դարձրել է 3 րոպե 39.81 վայրկյան, ինչի շնորհիվ նրանք զբաղեցրին 36-րդ տեղը։ Այդ օլիմպիական խաղերում ոսկե և արծաթե մեդալները նվաճել են շվեյցարացի սահնակավարները, իսկ բրոնզը՝ իտալական թիմը։

## Ծանոթագրություններ

## Արտաքին հղումներ

Կատեգորիա:1994 Հայաստանում
Կատեգորիա:20-րդ դարը Հայաստանում
Կատեգորիա:Հայաստանը Ձմեռային օլիմպիական խաղերում ըստ տարեթվի
Կատեգորիա:Հայաստանն օլիմպիական խաղերում
Իմ սխալը

«**Իմ սխալը**», հայ գրող, հրապարակախոս, Հայաստանի գրողների միության անդամ Սերո Խանզադյանի պատմվածքներից, որը զետեղված է «Մերոնք ու մեր հարևանները» շարքում։ Գրվել է 1968 թվականին։

## Գնահատական
Հակիրճ բնութագրումներով, քնարական վերաբերմունքով կամ ժողովրդական հումորի կատակային շեշտով հեղինակը գծում է մարդկային այս կամ այն, դրական կամ բացասական հատկությունը մարմնացնող «հերոսի» բնավորությունը, չմոռանալով բարոյախոսական անհրաժեշտ եզրակացությունը՝ լավ ու արդար գործի, ճշմարիտ բարեկամության, մարդկային հավատի ու առաքինության, պատվի ու խղճի մասին։ Նյութ քաղելով ավանդական անցյալից, գրողը հայացքն ուղղում է դեպի գալիքը, ժողովրդական պարզ իմաստությամբ «բարոյախոսական» դասեր տալով մարդկային արատների ու առաքինությունների վերաբերյալ։

## Սյուժե
Պատմությունը հեղինակը ներկայացնում է առաջին դեմքով։ Այն Սեդրակ Ավարյանի մասին է, ով տասնմեկ տարի ազդեցիկ հիմնարկում վարիչ է աշխատում։ «Ես Սեդրակ Ավարյանն եմ։ Մեր փոքրիկ քաղաքում ինձ բոլորը ճանաչում են։ Բարձրահասակ եմ, և ինչպես վկայում են ոմանք, համակրելի արտաքին ունեմ»։ Սակայն ինչ-որ պահի նրա մեջ սկսվում է մենամարտ իր հետ։ Նրան այլևս չի բավարարում վարիչի պաշտոնը։ Սեդրակ Ավարյանը ձգտում է ավելիին, այն է՝  Փոքր Պետ դառնալ։ Նախ դիմում է Մեծ Պետին ասելով, որ բարձրացնի պաշտոնը։ Ստանում է ոչ միանշանակ պատասխան՝ կմտածեմ։ Դժգոհ ստացած պատասխանից՝ սկսում է իրականացնել մտադրությունը։  Վերցնում է թուղթ ու գրիչ և սկսում գրել։ Գրում է իրականությանը չհամապատասխանող բաներ, սակայն հաշվարկ անելով այնպես, որ հնարավոր լինի, կյանքում պատահի։ Այս գործին նա մոտենում էր շատ բծախնդրորեն, ստորագրում իր ազգանվամբ, արտագրում թղթերի օրինակները, որպեսզի հանկարծ սխալ թույլ չտա։ Այսպես շարունակելով՝ հասնում է այն կետին, որ զգում է Մեծ Պետի վերաբերմունքի փոփոխությունը։ Մի անգամ էլ իր տուն հյուր է գալիս հարևանը, ով բժիշկ էր։ Պարզվում է Մեծ Պետը բժշկի մորաքրոջ տղան է և եկել է հենց նրա հորդորով ասելու, որ Մեծ Պետը պատրաստվում է նրան Փոքր Պետի պաշտոնում նշանակել։ Այս լուրը լսելով՝ Սեդրակ Ավարյանը ոգևերվում է, որոշում այլևս չգրել ու սպասել ընտրություններին, որպեսզի Մեծ Պետը իրեն առաջարկի պաշտոնում։ Երբ գալիս է սպասված ընտրության օրը, Մեծ Պետը կրկին մնում է իր պաշտոնում, իսկ նրա անունն այդպես էլ չի հնչում։ Այս ամենից հետո Ավարյանը գալիս է հետևյալ մտքին ու որոշում սխալների ուղղում անել գրելով։ «Գրեցի ինչ խելքիս փչում էր։ Ես խորապես զգացի իմ սխալը։ Այժմ պետք է գրելով ուղղեմ իմ սխալը։ Այլևս չպետք է սխալվել։ Այո, հիմա ես Մեծ Պետի դեմ գրեմ ինչ փչում է գլխիս․․․»։

## Կերպարներ
* Սեդրակ Ավարյան
* Մեծ Պետ
* Փոքր Պետ
* Բժիշկ

## Տես նաև
* Հորովելը
* Խղճի խայթ
* Պորտաքար (պատմվածք)
* Դագաղ Դանելը

## Ծանոթագրություններ

## Արտաքին հղումներ
* Սերո Խանզադյան Ձայնային գրքեր
* Նա, ով հասկացավ քարերի լեզուն. Սերո Խանզադյան

Կատեգորիա:1983 գրքեր
Կատեգորիա:Սերո Խանզադյանի ստեղծագործություններ
Lelek

**Lelek**, խորվաթական փոփ-ֆոլք խումբ, հիմնադրվել է 2024 թվականին։ Խումբը ներկայացնելու է Խորվաթիան 2026 թվականին Վիեննայում կայանալիք Եվրատեսիլ երգի մրցույթում։

## Կարիեա
Խումբը հիմնադրվել է Զագրեբում 2024 թվականին և բաղկացած է հինգ անդամից՝ Ինկա Վեչերինա Պերուշիչ, Յուդիտա Շտորգա, Կորինա Օլիվիա Ռոգիչ, Լարա Բրտան և Մարինա Ռամլյակ։

2024 թվականի դեկտեմբերի 5-ին հայտարարվել է, որ խումբը Եվրատեսիլ երգի մրցույթի խորվաթական ազգային ընտրության՝ «*Dora 2025*»-ի 24 մասնակիցներից մեկն է «The Soul of My Soul» երգով։ Ելույթ են ունեցել առաջին կիսաեզրափակչում և դարձել են եզրափակիչ անցած ութ արտիստներից մեկը։ Եզրափակչում Լելեկը ելույթ է ունեցել 15-րդ համարի ներքո: Աղջիկները ժյուրիից ստացել են 33 միավոր՝ զբաղեցնելով յոթերորդ հորիզոնականը իսկ հեռուստաքվեարկությունից 69 միավոր՝ զբաղեցնելով երկրորդ հորիզոնականը: Ընդհանուր առմամբ, նրանք ստացել են 102 միավոր և զբաղեցրին միայն չորրորդ հորիզոնականը։

2025 թվականի դեկտեմբերի 3-ին հայտարարվել է, որ խումբը Եվրատեսիլ երգի մրցույթի խորվաթական ազգային ընտրության՝ «*Dora 2025*»-ի մասնակիցներին մեկն է՝ «Andromeda» երգով։ 2026 թվականի փետրվարի 12-ին նրանք ելույթ են ունեցել ընտրության առաջին կիսաեզրափակչում և անցել են եզրափակիչ, որը տեղի է ունեցել փետրվարի 15-ին։ Ընդհանուր 173 միավորով նրանք հաղթել են ընտրությունը և ընտրվել են որպես Խորվաթիայի ներկայացուցիչներ Վիեննայում կայանալիք Եվրատեսիլ 2026 երգի մրցույթում։

## Անդամներ
### Ներկա

* Ինկա Վեչերինա Պերուսիչ ( )
* Ջուդիթ Ստորգա ( )
* Կորինա Օլիվիա Ռոգիչ ( )
* Լարա Բրտան ( )
* Մարինա Ռամլյակ ( )

## Սկավառակագրություն
### Սինգլներ

### Համագործակցություններ

## Ծանոթագրություններ

Կատեգորիա:2024 հիմնադրված երաժշտական խմբեր
Կատեգորիա:Եվրատեսիլ երգի մրցույթի մասնակիցներ
Կատեգորիա:Լատիշ երաժիշտներ
Կատեգորիա:Կվինտետներ
Կատեգորիա:Ֆոլք խմբեր
Վաղարշ Սասանյան

**Վաղարշ Սասանյան**, (ծն. թ. անհտ.—488), Իրանի շահ 484-ից: Սասանյանների դինաստիայից: Հաջորդել է հորը՝ Պերոզին: Գահ բարձրացնելով Իրանի համար դժվարին ժամանկաշրջանում (Պերոզը ծանր պարտություն էր կրել հեփթաղներից) և ձգտելով կայունացնել երկրի վիճակը, Վաղարշը հարկադրված փոխել է Սասանյանների քաղաքականությունը Հայաստանի պարսկական մասում, ընդունել Հայաստանում բռնված համաժողովրդական ապստամբության ղեկավար Վահան Մամիկոնյանի պայմաններն ու հաշտություն կնքել:

## Պատկերասրահ

File:Valkash.jpg
File:Balash.jpg


## Տես նաև
* Վահանանց պատերազմ (481-484)
* Նվարսակի պայմանագիր

## Գրականություն
* Ղազար Փարպեցի, Հայոց պատմություն, Ե., 1982: Մանանդյան Հ., Երկ., հ. 2, Ե., 1978: 

## Արտաքին հղումներ



Կատեգորիա:Սասանյան Պարսկաստանի արքաներ
Սու Իմին

**Սու Իմին** (; ), չինացի սնոուբորդիստ, կրկնակի օլիմպիական չեմպիոն (2022–բիգ-էյր, 2026–սլոփսթայլ), 2025 թվականի աշխարհի առաջնության արծաթե մեդալակիր, ինչպես նաև բիգ-էյր կարգում 2021–2022 մրցաշրջանի Աշխարհի գավաթակիր։

## Կենսագրություն
Ծնվել է 2004 թվականի փետրվարի 18-ին Չինաստանի Գիրին քաղաքում (Գիրին նահանգ, Չինաստան)։

Հաղթելով FIS սնոուբորդի 2021–2022 մրցաշրջանի Աշխարհի գավաթի փուլը «Steamboat» լեռնադահուկային հանգստավայրում 2021 թվականի դեկտեմբերի 4-ին՝ նա դարձավ առաջին չինացի սնոուբորդիստը, ով բարձրացավ Աշխարհի գավաթի պատվո հարթակ։

Սուն ճանաչվել է որպես առաջին սնոուբորդիստը, ով հաջողությամբ կատարել և ապահով վայրէջք է իրականացրել օդում 1980 աստիճան պտույտից հետո։

### Ձմեռային Օլիմպիական խաղեր 2022
Սու Իմինը 2022 թվականի Պեկինի ձմեռային Օլիմպիական խաղերում դարձավ միակ մարզիկը, ով տղամարդկանց սլոփսթայլում կատարել է 1800 աստիճան պտույտ՝ նվաճելով արծաթե մեդալ։ Նա դարձավ երկրորդ չինացի մարզիկը՝ Լյու Ցզյայյուից հետո, որը սնոուբորդում նվաճել է օլիմպիական մեդալ։

### Ձմեռային Օլիմպիական խաղեր 2026
Մասնակցել է չինական հավաքականի կազմում 2026 թվականի Ձմեռային Օլիմպիական խաղերին, որոնք անցկացվել են Միլան/Կորտինայում։ Սուն վստահորեն դուրս է եկել բիգ-էյրի եզրափակիչ։ Եզրափակչում, հավաքելով 168.50 միավոր, դարձել է խաղերի բրոնզե մեդալակիր։ Փետրվարի 18-ին նվաճել է սլոփսթայլի ոսկե մեդալը՝ 82.41 միավոր արդյունքով։

## Արդյունքները խոշորագույն մրցումներում
### Ձմեռային Օլիմպիական խաղեր

## Ծանոթագրություններ

## Արտաքին հղումներ